Tagja volt a 2013-as U20-as Afrika-kupán aranyérmet szerző válogatottnak. A Törökországban megrendezett 2013-as U20-as labdarúgó-világbajnokságon az angol U20-as labdarúgó-válogatott elleni csoportmérkőzésen szerezte meg első gólját a tornán. 2014. augusztus 30-án mutatkozott be a felnőtt válogatottban Kenya ellen. 2015. március 26-án megszerezte harmadik válogatott mérkőzésén az első gólját az Egyenlítői-Guinea elleni találkozón. Tagja volt az ezüstérmes keretnek a 2017-es afrikai nemzetek kupáján. A 2018-as labdarúgó-világbajnokságon mind a három csoportmérkőzésen pályára lépett. A 2019-es afrikai nemzetek kupáján az első mérkőzésen győztes gólt szerzett Zimbabwe válogatottja ellen.